Huishulp-aanranding: Vonnisverrigtinge uitgestel | Maroela Media
Van Deventer het saam met Gloria Kenter (50), die vrou wie hy aangerand het, buite die hofsaal gesit nadat hulle gehoor het landdros Alta le Roux is siek. Hulle het nie met mekaar gepraat nie en Kente het haar frustrasie uitgespreek oor die saak weer uitgestel moes word.
'n Ander landdros het die saak tot 6 Februarie uitgestel. Die saak is voorheen ook uitgestel om die departement van korrektiewe dienste kans te gee om 'n verslag op te stel.
Van Deventer is in November verlede jaar daaraan skuldig bevind dat hy sy voormalige vriendin se huishulp aangerand en in haar gesig gespoeg het. Sy het gesê Van Deventer se weergawe van die gebeure is hoogs onwaarskynlik en die staat het die aanklag van aanranding bo redelike twyfel bewys. Sy het gesê dit is duidelik Van Deventer het 'n kort humeur en druk homself fisies uit.
Die gelykheidshof in Kaapstad het hom op 24 Oktober, in 'n afsonderlike verhoor oor dieselfde voorval, beveel om skadevergoeding van R50 000 aan Kente te betaal.
Die staatsaanklaer Andy Hess het tydens 'n vorige hofverskyning gesê dat huisarres, gemeenskapsdiens en 'n verbod op alkohol en dwelms 'n gepaste vonnis sal wees. Sy het ook alternatiewelik voorgestel dat Van Deventer in die week werk en naweke by die Pollsmoor-gevangenis spandeer.